**VÝZVA**

**na predloženie ponuky**

na zadanie zákazky s nízkou hodnotou v zmysle § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

(ďalej len „zákon“)

1. **Verejný obstarávateľ:**

Technické a záhradnícke služby mesta Michalovce

 Partizánska 55, 071 01 Michalovce

 Štatutár: Ing. Július Oleár, riaditeľ

 IČO: 00 186 490

 DIČ: 2020747817

Kontaktná osoba za verejného obstarávateľa: Stanislav Kaločay

 Telefón: +421 56 6403812

E-mail: stanislav.kalocay@tazsmi.sk

1. **Druh zákazky:**

služba

1. **Názov zákazky:**

Predmetom zákazky je likvidácia 100 ton kuchynského odpadu z domácností od 01.07.2021 do 31.12.2021.

1. **Špecifikácia predmetu zákazky:**

|  |  |  |
| --- | --- | --- |
| **P .č.** | **Špecifikácia predmetu zákazky** | **CPV** |
| 1. | Likvidácia odpadu z domácností | 90513100-7 |

1. **Informácie o systéme použitom na zadávanie tejto zákazky:**
2. **Všeobecne o elektronickom kontraktačnom systéme**
	1. Zadávanie tejto zákazky vrátane realizácie elektronickej aukcie sa realizuje Elektronickým kontraktačným systémom,
	2. Elektronický kontraktačný systém (ďalej len „EKS“) je informačný systém, prostredníctvom ktorého verejný obstarávateľ podľa § 7 ods. 1 písm. a) zákona zadáva zákazky v súlade s týmto zákonom. Elektronická podpora procesov (ďalej len „EPP“) je jeden zo subsystémov EKS. Podrobnejšie informácie o subsystéme EPP sú uvedené vo [Všeobecných podmienkach elektronického obstarávania](https://kernel.eks.sk/spravavpppvo/vpppvo/AktualneUcinne/10), ktoré sú verejne prístupné v rámci systému EKS (ďalej len „VP EO“).
	3. Webové sídlo informačného systému, prostredníctvom ktorého sa verejné obstarávanie realizuje, je: [www.eks.sk](http://www.eks.sk).
	4. Každý, kto ako záujemca má záujem o účasť vo verejnom obstarávaní, alebo chce predložiť ponuku a nie je registrovaný v EKS, je povinný sa registrovať v EKS na adrese <https://portal.eks.sk/SpravaDodavatelov/RegistraciaDodavatela/ZiadostORegistraciu>.
	5. Hospodársky subjekt pri registrácii nemusí byť zapísaný v Zozname hospodárskych subjektov ani v Registri partnerov verejného sektora.
	6. Podmienky Identifikácie a Autentifikácie záujemcu/uchádzača sú uvedené vo [VP EO](https://kernel.eks.sk/spravavpppvo/vpppvo/AktualneUcinne/10).
3. **podmienky používania elektronických zariadení v rámci zadávania tejto zákazky**
	1. Na používanie EKS, ako aj jeho subsystému EPP je potrebné splnenie nasledujúcich technických požiadaviek:
* Aktuálne verzie prehliadačov: Internet Explorer, Mozilla Firefox, Google Chrome.

**Ďalšie technické požiadavky:**

* prehliadač so zapnutým javascript a cookies,
* prehliadač bez prídavných zásuvných modulov (plug-in, add-on) ktoré modifikujú vykonávanie a renderovanie aplikácie alebo zasahujú do http headers,
* operačný systém počítača bez vírusov, malware a spyware, ktoré zasahujú do http komunikácie,
* počítač pripojený k sieti Internet bez blokovania alebo modifikovania http protokolu s terminovaním ssl spojenia na klientovi,
* rozlíšenie obrazovky minimálne 1024 x 768 bodov,
* prehliadač PDF súborov.
1. **dostupnosť dokumentov**
	1. Dokumenty potrebné na vypracovanie ponuky a na preukázanie splnenia podmienok účasti sú verejne, bezodplatne, neobmedzene, úplne a priamo prístupné na Elektronických tabuliach v rámci subsystému EPP, systému EKS (ďalej len „systém EPP/EKS“) a predmetného verejného obstarávania (ďalej len na „Elektronická tabuľa“).
2. **Miesto poskytnutia zákazky:**

TaZS mesta Michalovce, Partizánska 55, Michalovce

1. **Technická špecifikácia predmetu zákazky:**

Technická špecifikácia predmetu zákazky je uvedená v prílohe č. 1 výzvy.

1. **Termín realizácie zákazky:**

Od 01.07.2021 do 31.12.2021.

1. **Predpokladaná hodnota zákazky je:**

**9 000,00** **EUR bez DPH.**

1. **Forma predloženia ponuky:**

Ponuka musí byť vyhotovená výlučne elektronicky, spôsobom určeným funkcionalitou EKS a subsystémom EPP. Obsah ponuky je determinovaný touto výzvou a šablónou ponuky, ktorý je uvedený v EO EKS. Šablóna ponuky s názvom „Ponuka“ je pre uchádzača prístupná z Elektronickej tabule predmetnej zákazky. Uchádzač predkladá ponuku tým spôsobom, že vyplní predmetnú šablónu ponuky v súlade s výzvou verejného obstarávateľa a svojim návrhom a prostredníctvom systému EO EKS ju odošle. Uchádzač nie je oprávnený meniť znenie šablón, ktorých vzory sú súčasťou výzvy a systému EO EKS, je však oprávnený a povinný tieto správne a pravdivo vyplniť podľa požiadaviek verejného obstarávateľa na predmet zákazky, uvedených v tejto výzve.

Všetky náklady a výdavky spojené s prípravou, vyhotovením a predložením ponuky znáša záujemca bez finančného nároku voči verejnému obstarávateľovi, bez ohľadu na výsledok verejného obstarávania.

1. **Vyhotovenie ponuky:**

Kritéria na vyhotovenie ponuky (100 bodov):

**Kritérium č. 1: Najnižšia cena za kompletné dodanie predmetu zákazky v Eur s DPH
(100 bodov)**

1. **Jazyk ponuky:**

Ponuka a ďalšie doklady a dokumenty vo verejnom obstarávaní sa predkladajú v slovenskom jazyku. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do slovenského jazyka; to neplatí pre ponuky, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do slovenského jazyka.

1. **Variantné riešenie**

Záujemcom sa neumožňuje predložiť variantné riešenie vo vzťahu k požadovanému predmetu zákazky. Ak súčasťou ponuky bude aj variantné riešenie, variantné riešenie nebude zaradené do vyhodnocovania a bude sa naň hľadieť, akoby nebolo predložené.

1. **Lehota na predkladanie ponúk najneskôr do:**

Termínu uvedeného na elektronickej tabuli, zriadenej v rámci postupu zadávania tejto zákazky prostredníctvom EO EKS.

1. **Platobné podmienky:**

Vystavená faktúra ako daňový doklad musí byť vyhotovená v súlade s ustanoveniami zákona
č. 222/2004 Z. z. o dani z pridanej hodnoty v znení neskorších predpisov. V prípade, ak faktúra vystavená úspešným dodávateľom nebude obsahovať všetky zákonom stanovené náležitosti alebo bude obsahovať nesprávne resp. neúplné údaje, objednávateľ má právo takúto faktúru vrátiť dodávateľovi na dopracovanie a dodávateľ je povinný vystaviť opravenú faktúru s novou lehotou splatnosti. Dodávateľ je zároveň povinný bezodkladne doručiť objednávateľovi opravenú faktúru. Preddavok sa neposkytuje. Predmet zákazky bude uhrádzaný bezhotovostným prevodom na základe doručenej faktúry a potvrdeného dodacieho listu.

Splatnosť faktúry **je 30 dní.**

1. **Typ zmluvného zabezpečenia:**

Zmluva o poskytovaní služieb.

1. **Požadované doklady a podmienky účasti**:

Predložená ponuka musí obsahovať nižšie uvedené potvrdenia a doklady:

* 1. vyplnený návrh na plnenie kritérií (príloha č. 2) podpísaný štatutárnym zástupcom uchádzača (vo formáte pdf),
	2. návrh zmluvy podpísaný štatutárnym zástupcom uchádzača (vo formáte pdf).
	3. súhlas príslušného orgánu štátnej správy na zhodnocovanie kuchynského odpadu (vo formáte pdf.)

 Osoba zodpovedná za vyhotovenie Výzvy na predloženie ponuky:

 .........................................................................

 Kaločay Stanislav

 referent VO

Odporúča schváliť: ............................................................................

 Ing. Čornej Miroslav

 námestník prevádzkového úseku

Schvaľuje: ............................................................................

 Ing. Oleár Július

 riaditeľ

Prílohy výzvy na predkladanie ponúk

Príloha č. 1 – Technická špecifikácia predmetu zákazky

Príloha č. 2 – Návrh na plnenie kritérií

Príloha č. 3 – Návrh zmluvy

**Príloha č.1 Technická špecifikácia**

**Predmet zákazky**

**„Likvidácia kuchynského odpadu“**

**1.** Predmetom zákazky je likvidácia - zhodnocovanie kuchynského odpadu v súlade so zákonom č. 79/2015 Z. z. o odpadoch a o zmene a doplnení niektorých zákonov, prípadne podľa ekvivalentných právnych noriem platných v členských krajinách podľa sídla uchádzača.

**2.** Verejný obstarávateľ zabezpečí vyzbieranie kuchynského odpadu a priebežný odvoz na miesto určené poskytovateľom služby.

**3.** Následné zhodnocovanie odpadu zabezpečí poskytovateľ služby.

**4.** Celkové predpokladané množstvo odpadu je 100 ton počas trvania zmluvy t.j. od 01.07.2021 do 31.12.2021.

**5.** Druhy odpadov, pre ktoré je potrebné zabezpečiť likvidáciu – zhodnocovanie počas trvania zmluvy  vrátane katalógového čísla odpadu:  20 01 08 Biologicky rozložiteľný kuchynský a reštauračný odpad.

**6.** Celková cena musí obsahovať všetky náklady dodávateľa t.j. cenu za zhodnocovanie predpokladaného množstvo 100 ton počas trvania zmluvy..

**7.** Verejný obstarávateľ požaduje, aby dopravná dostupnosť koncového zariadenia na zhodnocovanie odpadov pre nákladné vozidlá bola  vzdialená od sídla verejného obstarávateľa max. 50 km.  Koncovým zariadením je miesto, kde poskytovateľ služby prevezme kuchynský odpad. Objednávateľ si preverí vzdialenosť z verejne dostupných zdrojov.

|  |
| --- |
| Príloha č. 2 výzvy na predloženie ponuky  |
|  |  |  |  |
| **Návrh na plnenie kritérií** |
|  |  |  |  |
|  |  |  |  |
| Obchodné meno uchádzača:  |   |
|  |  |  |  |
| Adresa alebo sídlo uchádzača:  |   |
|  |  |   |
| Predmet zákazky:  | **Likvidácia kuchynského odpadu** |  |  |
|  |  |  |  |
|  |  |  |  |
|  |  |  |  |
| **Návrh na plnenie kritérií na vyhodnotenie ponúk**  |  |
|  |  |  |  |
| **Položka podľa prílohy č. 1** | **Jednotková cena bez DPH** | **Predpokladané množstvo** | **Spolu bez DPH položka** |
| **1.likvidácia odpadu** | **......... €** | **100 ton** |  **......... €** |
|  |  |
|  |  |  |  |
| ***Uchádzač je povinný uvádzať hodnoty maximálne zaokrúhlené na dve desatinné miesta (zaokrúhľuje sa matematicky).*** |
|  |  |  |  |
| Uchádzač vyhlasuje, že **JE / NIE JE** platiteľom DPH |  |
|  |  |  |  |
|  |  |  |  |
| V ......................., dňa........................... |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  ........................................................... |  |
|  Podpis oprávnenej osoby  |  |

Príloha č. 3 výzvy na predloženie ponuky

**Predmet zákazky**

**„Likvidácia kuchynského odpadu“**

(Návrh)

**Zmluva o poskytnutí služby**

**č.**

sa uzatvára podľa § 269 ods. 2 Obchodného zákonníka
(ďalej len „Zmluva o poskytnutí služby“)

**Zmluvné strany**

Objednávateľ: Technické a záhradnícke služby mesta Michalovce

Sídlo Partizánska 55, 071 01 Michalovce

IČO 00186490

Bankové spojenie: ČSOB a.s.

Číslo účtu: SK32 7500 0000 0040 2590 6579

BIC/SWIFT kód:    CEKOSKBX

V zastúpení: Ing. Július Oleár, riaditeľ

(ďalej len „Objednávateľ“)

a

Poskytovateľ: [obchodné meno a právna forma]

Sídlo: [●]

IČO [●]

DIČ [●]

Bankové spojenie: [●]

IBAN: [●]

e-mail: [●]

telefón: [●]

internetová adresa: [●]

Zastúpený: [●]

Zapísaný v OR SR: [●]

(ďalej len „Poskytovateľ “)

(ďalej len „zmluvné strany“)

**Článok I.
ÚVODNÉ USTANOVENIA**

* 1. Objednávateľ uskutočnil prieskum trhu na predmet zákazky „**Likvidácia kuchynského odpadu**“ (ďalej len „verejné obstarávanie“).
	2. Výsledkom verejného obstarávania je výber úspešného uchádzača - Poskytovateľa, s ktorým bude uzatvorená táto Zmluva o poskytnutí služby pre predmet zákazky „Likvidácia kuchynského odpadu“.
	3. Základným účelom tejto Zmluvy o poskytnutí služby je v súlade s výsledkom verejného obstarávania likvidácia – zhodnocovanie odpadov, v rozsahu a spôsobom definovaným v článku II. tejto Zmluvy o poskytnutí služby. ktoré bude poskytovať Poskytovateľ Objednávateľovi.

**Článok II.**

**PREDMET ZMLUVY O POSKYTNUTÍ SLUŽBY**

2.1 Predmetom tejto Zmluvy o poskytnutí služby je záväzok Poskytovateľa zabezpečiť pre Objednávateľa likvidáciu kuchynského odpadu v súlade so zákonom č. 79/2015 Z. z. o odpadoch a o zmene a doplnení niektorých zákonov, prípadne podľa ekvivalentných právnych noriem platných v členských krajinách podľa sídla uchádzača (ďalej len „služby“), ktorých držiteľom je Objednávateľ a záväzok Objednávateľa zaplatiť Poskytovateľovi za riadne a včas poskytnuté služby odmenu podľa čl. V tejto Zmluvy o poskytnutí služby.

2.2 Predpokladané druhy a množstvá odpadov, pre ktoré je potrebné zabezpečiť likvidáciu - zhodnocovanie počas trvania zmluvy 100 ton katalógového čísla odpadu: 20 01 08 – Biologicky rozložiteľný kuchynský a reštauračný odpad.

2.3 Množstvo špecifikovaného odpadu je len orientačné - odhadované. Poskytovateľ služby je povinný akceptovať požiadavku Objednávateľa na zníženie rozsahu plnenia.

2.4 Objednávateľ zabezpečí vyzbieranie odpadu a priebežný odvoz do zariadenia na zhodnocovanie odpadov Poskytovateľa služby.

**Článok III.**

**MIESTO A SPôSOB PLNENIA**

* 1. Koncovým zariadením je miesto, kde poskytovateľ služby prevezme odpad t. j zariadenie na zhodnocovanie odpadov.
	2. Objednávateľ požaduje, aby dopravná dostupnosť koncového zariadenia pre nákladné vozidlá bola vzdialená od sídla objednávateľa max. 50 km.
	3. Objednávateľ si preverí vzdialenosť z verejne dostupných zdrojov.

**Článok IV.**

**ODPLATA A FAKTURÁCIA**

* 1. Cena za služby je stanovená v zmysle zákona Národnej rady Slovenskej republiky č. 18/1996 Z. z. o cenách v znení neskorších predpisov (ďalej len „zákon č. 18/1996 Z. z.“) a vyhlášky Ministerstva financií Slovenskej republiky č. 87/1996 Z. z. v znení neskorších predpisov, ktorou sa vykonáva zákon č. 18/1996 Z. z. (ďalej len „odplata“).
	2. Cena za 100 ton likvidácie odpadu je ......... € bez DPH.
	3. Jednotková cena služieb (v eurách za tonu - €/t), je stanovená v súlade s verejným obstarávaním a cenovou ponukou Poskytovateľa .......... €/1 tona bez DPH.
	4. Cena uvedená 4.3 je stanovená bez DPH.
	5. Odplata musí byť stanovená v mene EURO. K fakturovanej odplate bude vždy pripočítaná DPH stanovená v súlade so všeobecne záväznými právnymi predpismi platnými na území SR v čase poskytnutia služieb.
	6. Celková cena musí obsahovať všetky náklady dodávateľa: cenu za likvidáciu – zhodnocovanie predpokladaného množstvo 100 ton počas trvania zmluvy a musí obsahovať cenu za mernú jednotku  t.j. cenu za 1 tonu odpadu.
	7. Poskytovateľ služby započíta do ceny predmetu zákazky resp. ceny za 1 tonu odpadu  všetky  náklady spojené s jeho plnením (vrátane nepredvídateľných nákladov), nakoľko  objednávateľ bude cenu poskytovateľa  služby považovať pri uzavretí zmluvy za maximálnu zmluvnú  cenu.
	8. Celkové množstvo poskytovaných Služieb bude závisieť výlučne od potrieb Objednávateľa počas doby platnosti tejto Zmluvy o poskytnutí služby.
	9. Poskytovateľ služby berie na vedomie, že objednávateľ nebude poskytovať zálohové platby.
	10. Poskytovateľ služby je oprávnený vystaviť faktúru až na základe objednávateľom schváleného protokolu o riadnom splnení predmetu zákazky.
	11. Povinnými prílohami k protokolu sú doklady potvrdzujúce likvidáciu – zhodnocovanie odpadu (vážne lístky).
	12. Faktúra musí mať všetky náležitosti daňového dokladu, v opačnom prípade bude vrátená poskytovateľovi služby a lehota na jej úhradu neplynie a začína plynúť od nasledujúceho dňa po doručení faktúry bez vád.
	13. Fakturácia bude vykonávaná na základe skutočných mesačných množstiev odpadu s použitím zmluvne dohodnutej jednotkovej ceny a bude vykonávaná jedenkrát mesačne.
	14. Poplatky za uloženie odpadov podľa zákona č.  329/2018 Z. z. o poplatkoch za uloženie odpadov a nariadenia vlády č. 330/2018 Z.z. budú účtované samostatne v aktuálnej platnej výške poplatkov.
	15. Každá faktúra vystavená Poskytovateľom bude obsahovať náležitosti podľa zákona č. 222/2004 Z. z. o dani z pridanej hodnoty v znení neskorších predpisov.
	16. Lehota splatnosti faktúry Poskytovateľa je tridsať (30) dní odo dňa doručenia faktúry Objednávateľovi. Ak predložená faktúra nebude vystavená v súlade s touto Zmluvou o poskytnutí služby, Objednávateľ ju bezodkladne vráti Poskytovateľovi na prepracovanie. Opravená faktúra je splatná do tridsať (30) dní odo dňa jej opätovného doručenia Objednávateľovi.
	17. Všetky faktúry budú uhrádzané výhradne bezhotovostne prevodným príkazom.
	18. Bankové spojenie Poskytovateľa uvedené na faktúre musí byť zhodné s bankovým spojením dohodnutým v tejto Zmluve o poskytnutí služby a príslušnej objednávke. V opačnom prípade je Objednávateľ oprávnený uhradiť fakturovanú odplatu na bankové spojenie uvedené na faktúre, pričom v takom prípade nezodpovedá Objednávateľ za prípadnú škodu, ktorá môže Poskytovateľovi v dôsledku nesprávne adresovanej úhrady odplaty vzniknúť.

**Článok V.**

**OSOBITNÉ USTANOVENIA**

* 1. Akákoľvek písomnosť alebo iné správy, ktoré sa doručujú v súvislosti s touto Zmluvou o poskytnutí služby (ďalej len „oznámenie“) musia byť v písomnej podobe doručené osobne, poštou prvou triedou, kuriérom prostredníctvom kuriérskej spoločnosti, ktoré budú oznámené v súlade s týmto článkom tejto Zmluvy o poskytnutí služby.
	2. Oznámenie poskytované Objednávateľovi bude zaslané na adresu uvedenú nižšie alebo inej osobe alebo na inú adresu, ktorú Objednávateľ priebežne písomne oznámi Poskytovateľovi v súlade s týmto článkom tejto Zmluvy o poskytnutí služby:

Objednávateľ: Technické a záhradnícke služby mesta Michalovce

 Partizánska 55, 071 01 Michalovce, Slovenská republika

* 1. Ak je v súvislosti s vymedzením významu nejakého výrazu v ňom použité veľké začiatočné písmeno, je tak len na uľahčenie orientácie v texte a výraz má rovnaký význam aj s malým začiatočným písmenom, ibaže z kontextu vyplýva inak. Ak z kontextu nevyplýva iné, výrazy v jednotnom čísle zahŕňajú aj význam množného čísla a naopak.
	2. Zmluvné strany sa dohodli, že pohľadávky vyplývajúce z tejto Zmluvy o poskytnutí služby môžu byť postúpené na tretie osoby len s predchádzajúcim písomným súhlasom dlžníka.

**Článok VI.**

**ZÁNIK ZMLUVY**

* 1. Túto Zmluvu o poskytnutí služby je možné ukončiť:
		1. písomnou dohodou zmluvných strán, a to dňom uvedeným v takejto dohode; v dohode o ukončení tejto Zmluvy o poskytnutí služby sa súčasne upravia aj nároky zmluvných strán vzniknuté na základe alebo v súvislosti s touto Zmluvou o poskytnutí služby,
		2. písomným odstúpením od tejto Zmluvy o poskytnutí služby ktoroukoľvek zo zmluvných strán,
	2. Objednávateľ je oprávnený odstúpiť od tejto Zmluvy o poskytnutí služby (ďalej len „odstúpenie Objednávateľa“) v prípade, ak:
		1. proti Poskytovateľovi začalo konkurzné konanie alebo reštrukturalizácia,
		2. Poskytovateľ vstúpil do likvidácie,
		3. Poskytovateľ koná v rozpore s touto Zmluvou o poskytnutí služby a/alebo všeobecne záväznými právnymi predpismi platnými na území SR a na písomnú výzvu Objednávateľa toto konanie a jeho následky v určenej primeranej lehote neodstráni,
		4. Poskytovateľ nebol v čase uzavretia tejto Zmluvy o poskytnutí služby zapísaný v registri partnerov verejného sektora podľa zákona č. 315/2016 Z. z.. alebo bol počas doby trvania tejto Zmluvy o poskytnutí služby vymazaný z registra partnerov verejného sektora.
	3. Poskytovateľ je oprávnený písomne odstúpiť od tejto Zmluvy o poskytnutí služby v prípade, ak Objednávateľ poruší túto Zmluvu o poskytnutí služby podstatným spôsobom. Za podstatné porušenie zmluvnej povinnosti sa považuje neuhradenie faktúry Objednávateľom v lehote tridsať (30) dní po jej splatnosti.
	4. Odstúpenie od tejto Zmluvy o poskytnutí služby musí mať písomnú formu, musí sa v ňom uviesť dôvod odstúpenia. Odstúpenie nadobúda účinnosť dňom doručenia druhej zmluvnej strane.
	5. Túto Zmluvu o poskytnutí služby môže Objednávateľ písomne vypovedať aj bez udania dôvodu s výpovednou lehotou tri (3) mesiace. Výpovedná lehota začína plynúť prvým dňom mesiaca nasledujúceho po mesiaci, v ktorom bola písomná výpoveď doručená Poskytovateľovi.

**Článok VII.**

**ZÁVEREČNÉ USTANOVENIA**

7.1 Táto Zmluva o poskytnutí služby sa uzatvára na obdobie od 01.07.2021 do 31.12.2021.

7.2 Táto Zmluva o poskytnutí služby môže byť doplnená alebo menená len písomnými, očíslovanými a zmluvnými stranami podpísanými dodatkami k tejto Zmluve o poskytnutí služby.

7.3 Právne vzťahy touto Zmluvou o poskytnutí služby neupravené sa riadia príslušnými ustanoveniami Obchodného zákonníka a zákona č. 343/2015 Z. z.

7.4 Zmluvné strany sa dohodli, že prípadné spory vyplývajúce z plnenia tejto Zmluvy o poskytnutí služby budú riešiť najprv dohodou alebo zmierom. Ak nedôjde k dohode, bude vec riešiť vecne a miestne príslušný súd Slovenskej republiky.

7.5 Táto Zmluva o poskytnutí služby je vyhotovená v piatich vyhotoveniach s platnosťou originálu v slovenskom jazyku. Dve (2) vyhotovenia obdrží Poskytovateľ a tri (3) vyhotovenia obdrží Objednávateľ.

7.6 Táto Zmluva o poskytnutí služby nadobúda platnosť dňom jej podpisu obidvoma zmluvnými stranami a účinnosť dňom nasledujúcim po dni jej zverejnenia na webovom sídle Objednávateľa. Zmluvu o poskytnutí služieb zverejní Objednávateľ.

7.7. Zmluvné strany vyhlasujú, že vôľa prejavená v tejto Zmluve o poskytnutí služby je slobodná, vážna, bez omylu v osobe alebo predmete tejto Zmluvy o poskytnutí služby a že túto Zmluvu o poskytnutí služby neuzavreli ani v tiesni ani za nápadne nevýhodných podmienok, čo potvrdzujú jej podpisom.

V Michalovciach, dňa: V [●], dňa: [●]

Za Objednávateľa: Za Poskytovateľa:

.................................................................. ..................................................................